Апаратна част (хардуер) на компютър – упражнение 1

**Зад. 1.**Конфигурацията на компютъра се определя от...
а) периферните устройства;
б) процесорът и оперативната памет;
в) процесорът и периферията;
г) процесорът, оперативната памет и периферията.

**Зад. 2.**Софтуер се нарича...
а) процесорът и оперативната памет;
б) програмите;
в) твърдият диск;
г) процесорът с програмите, които управляват работата му.

**Зад. 3.**Кое е вярно едновременно за RAM и ROM?
а) Памет, върху която се записват програми и данни;
б) Памет, съдържаща фабрично записани данни;
в) Енергозависима памет;
г) Енергонезависима памет.

**Зад. 4.**Програмите и данните, които се въвеждат от входните устройства...
а) се записват временно в паметта от тип RAM;
б) се записват в паметта от тип ROM;
в) се записват в процесора;
г) се записват постоянно в паметта от тип RAM.

**Зад. 5.**Запишете най-малко по три периферни устройства от всеки вид, които виждате в училищния компютърен кабинет:

|  |  |
| --- | --- |
| **Вид** | **Периферно устройство** |
| Входно периферно устройство |  |
| Изходно периферно устройство |  |
| Запомнящо периферно устройство |  |
| Комуникационно периферно устройство |  |

**Зад. 6.**Вярно ли е, че:

А) Хардуерът може да работи без софтуер;

Б) При изключване на компютъра съдържанието на твърдия диск се изтрива;

В) ROM-паметта съдържа програмите и данните, които са въведени от входните устройства за обработка;

Г) При изключване на компютъра съдържанието на RAM-паметта се загубва;

Д) Шината в компютъра представлява кабел;

Е) Управляващото устройство на централния процесор извършва аритметични операции;

Ж) Оперативната памет се състои от елементи, които се наричат битове;

З) Не всички клетки от оперативната памет иват адреси.

**Зад. 7.**Кое от изброените не е основен принцип на фон Ноймановата архитектура?
а) Машината се управлява от програма, съхранявана в паметта;
б) Машината съхранява междинните резултати на външен носител;
в) Машината работи в двоична бройна система;
г) Машината се конструира на основата на двоичен суматор.

**Зад. 8.**Запишете на съответното място в таблицата следните учени или фирми, оставили имената си в историята на компютърната техника (Цузе, Екерт, "Интел", Стибиц, Атанасов) според технологичната основа на създадените от тях средства:

|  |  |
| --- | --- |
| **Технологична основа** | **Учени / Фирми** |
| Релейна техника |  |
| Електронни лампи |  |
| Интегрални схеми |  |

**Зад. 9.**Срещу всяка технология запишете компютърното поколение (нулево, първо, второ, трето, четвърто, пето), за което е характерна:

|  |  |
| --- | --- |
| **Технологична основа** | **Компютърно поколение** |
| Електронна лампа |  |
| Микропроцесор |  |
| Транзистор |  |
| Релейна техника |  |
| Интегрална схема |  |